**TELEPÜLÉSRENDEZÉSI TERVEZÉSI SZERZŐDÉS**

amely létrejött egyrészről

**Név: Martonvásár Város Önkormányzata**

**Cím: 2462 Martonvásár, Budai út 13.,**

**Képviseli: Horváth Bálint, polgármester**

**Adószám: 15727433-2-07**

**Bankszámlaszám: 11736082-15727433-10110007**

**Törzskönyvi azonosító szám: 727431**

a továbbiakban, mint **Megrendelő,**

másrészről

**MAVIR Zrt.**

székhelye: 1031 Budapest, Anikó u. 4.

adószáma: 12550753-2-44

**bankszámlaszáma: 10918001-00000024-90010118 (UniCredit Bank Zrt.)**

**képviseli: Princzing Áron átviteli beruházási osztályvezető és Holczman Zoltán Alállomási beruházási operatív vezető**

a továbbiakban mint **Fejlesztő**,

és harmadrészről a

**Völgyzugoly Műhely Korlátolt Felelősségű Társaság**

telephely/iroda: 1024 Budapest, Szilágyi E. fasor 13-15. II/5.

adószáma: 13634333-2-43

cégjegyzékszáma: 01-09-341347

bankszámlaszáma: 11703006-29906053

képviseli: Ferik Tünde ügyvezető

A továbbiakban, mint **Tervező**

között az alábbi feltételekkel:

1. **A SZERZŐDÉS TÁRGYA**

**Martonvásár Város Önkormányzat településrendezési eszközeinek módosítása 2462 Martonvásár 036/8 hrsz.-ú területet érintően**

(a továbbiakban: tervezési munka).

1. **TERVEZÉSI DÍJ**
   1. **Tervezőt** a tervezési munka elvégzéséért

**5 700 000 Ft, azaz ötmillióhétszázezer forint tervezési díj,**

**1 539 000 Ft, azaz egymillió-ötszázharminckilencezer forint ÁFA (27%),**

**összesen:**

**7 239 000,- Ft, azaz hétmillió-kétszázharminckilencezer forint illeti meg.**

A tervezési díjat a mindenkor hatályos jogszabályokban meghatározott mértékű általános forgalmi adó terheli. A tervezési díj magában foglalja a Korm.r.-ben meghatározott díjelemeket.

A pénzügyi ütemezést az 1.sz. melléklet tartalmazza.

* 1. Felek a tervezési díj hosszú távú értéktartásának érdekében megállapodnak, hogy amennyiben a Tervezési munka Megrendelő által történő elfogadása 2 éven belül nem történik meg, úgy Felek a tervezési díj fennmaradó tételeit újratárgyalják.

1. **A SZERZŐDÉSBEN VÁLLALT TERVEZŐI SZOLGÁLTATÁSOK**
   1. A tervezési munka részletes tartalmát a 2. sz. melléklet tartalmazza, mely tartalmazza a 266/2013. (VII.11.) Korm.r. (továbbiakban Korm.r.) 16 § szerinti véglegezett tervezési programot is, továbbá a tervezési szerződésben a Korm.r. szerint kötelezően meghatározandó műszaki-szakmai tartalmakat is. A 2. sz. melléklet szerinti tervezési feladatokat Tervező az 1. pontban írt célnak megfelelően, a Fejlesztő által átadott adatszolgáltatásban jelöltek szerinti beruházás megvalósíthatósága érdekében köteles elvégezni.
   2. A szerződés nem vonatkozik a munka elvégzéséhez szükséges, a 2. sz. mellékletben nem rögzített feladatokra, dokumentációk, hatásvizsgálatok elkészítésére, szakvélemények stb. beszerzésére, és nem terjed ki a főépítészi feladatokra.
   3. Felek megállapodnak, hogy a szerződésben vállalt tervezői szolgáltatásokon túli feladatnak tekinthető, és így Tervező – azok pótmunkaként történő megrendelése esetén - jogosult kiszámlázni, ha:
2. a tervezési munka során a korábbi adatszolgáltatáshoz képest a tervezési munka munkarészeinek átdolgozását igénylő új adatszolgáltatás történik (pl. megváltozott tervezési program, új alaptérkép, új szakági adatszolgáltatás stb.);
3. a tervezési munka egyes munkarészeinek átdolgozására a 4.3. pontban foglaltakon túl további észrevétel, igény merül fel;
4. a tervezési munka során a megváltozott tervezési program következtében az államigazgatási véleményezés ismételt lefolytatása válik szükségessé.

A pótmunka szükségességéről, ellenértékéről, határidejéről, feltételeiről Megrendelő és Fejlesztő egymással egyeztetnek, egyetértésük esetén a pótmunka megrendelésére Megrendelő jogosult.

* 1. A tervezési díj nem vonatkozik a településrendezési eszközök egységes szerkezetbe foglalására.
  2. Felek megállapodnak, hogy amennyiben a módosítás során az egyes módosítással érintett területek, tételek külön hatályosulnak, úgy Felek a jóváhagyott munkarészek tekintetében a tervezési feladatot az első jóváhagyást követően teljesítettnek tekintik. Felek megállapodnak, hogy az első jóváhagyásból kimaradó tervezési feladatokra vonatkozóan a tervezési díjat újratárgyalják.
  3. Felek megállapodnak, hogy amennyiben a szerződés megkötését követően hatályba lépett jogszabály a szerződés megváltoztatását teszi szükségessé, úgy a szerződő felek a szerződést ezen új jogszabálynak megfelelően írásban módosítják.

1. **TERVEZŐ KÖTELEZETTSÉGEI**
   1. **Tervező** kötelezettséget vállal arra, hogy a Tervezési munkát a tervezésre vonatkozó mindenkori hatályos jogszabályok (törvények, rendeletek, utasítások, szabványok stb.), ezek hiányában a kialakult szakmai követelmények és gyakorlat alapján végzi el.
   2. **Tervező** köteles mindazon hatóságokkal, szakhatóságokkal, közmű szolgáltatókkal, valamint egyéb érintett szervekkel a munkaközi egyeztetést lefolytatni, és annak eredményét dokumentálni, amelyeket a munka jellege szükségessé tesz.
   3. **Tervező** kötelezettsége a tervezési munka egyes munkarészeinek 1-1 alkalommal történő, Megrendelő vagy Fejlesztő észrevételei alapján történő szakszerű javítása, további esetekre a 3.2. b. pont vonatkozik. Felek megállapodnak abban, hogy nem minősül a Megrendelő vagy a Fejlesztő észrevételének, ha az elkészült munkarészekkel vagy a teljes tervdokumentációval kapcsolatban bármely hatóság tesz észrevételt, kér kiegészítést vagy módosítást.
   4. **Tervező** köteles egyeztetési típusonként 1-1 alkalommal az önkormányzat által igényelt egyeztetéseken, bizottsági és testületi üléseken, lakossági fórumokon részt venni, ott tervét ismertetni, a felmerült kérdésekre válaszolni.
   5. **Megrendelő** által igényelt további egyeztetésre a Tervezési munka nem terjed ki, annak honoráriumát szakértői díjként kell elszámolni a kamarai díjszabás alapján megállapított díjjal és az utazás költségével számolva, külön írásos megrendelés alapján.
   6. **Tervező** kijelenti, hogy a tervezési munka elkészítéséhez szükséges „vezető tervező” jogosultságú tervezővel rendelkezik, egyben kijelenti, hogy személyében nincs olyan ok, amely akadályozná feladatainak ellátását.
   7. **Tervező** a tervezési feladathoz jogosult a tervezési feladat elkészítéséhez megfelelő tervezői jogosultsággal rendelkező társtervező(ke)t és/vagy szakági tervező(ke)t alvállalkozóként igénybe venni, akik munkájának illeszkedéséért teljes körű felelősséggel tartozik, de azok szakmai tartalmáért minden tervező önállóan felelős. A közreműködőként bevont tervező(k) munkájának ellenértékét a jelen **Szerződés** szerinti tervezési díj - közvetített szolgáltatás díjaként - magában foglalja.
   8. Tervező megfelelően teljesít, ha a szerződést annak feltételei szerint teljesítette, a szerződés tárgyát képező Tervezési munkát maradéktalanul elvégezte, a szükséges dokumentációkat Megrendelő és Fejlesztő részére a 2. sz. melléklet szerint átadta (megküldte), és azt a Megrendelő és Fejlesztő hiánytalanul átvette.
   9. Tervező a Megrendelő által aláírt teljesítési igazolás birtokában részszámlákat illetve végszámlát állít ki, amelyet megküld a Fejlesztőnek.
2. **FEJLESZTŐ KÖTELEZETTSÉGEI**
   1. **Fejlesztő** kötelezettsége, hogy a 2. pontban meghatározott tervezési díjat a Tervező által a megrendelő teljesítési igazolása birtokában kiállított részszámlák illetve végszámla alapján, a számla átvételétől számított 8 napon belül a Tervező bankszámlájára megfizesse.
   2. **Fejlesztő** kötelezettsége, hogy jelen szerződéssel érintett céljairól **Tervezőt** és **Megrendelőt** teljes körűen tájékoztassa.
   3. **Fejlesztő** vállalja, hogy a tervezéshez szükséges adatigény felmerülésétől számított 8 napon belül az adatokat **Tervező** rendelkezésére bocsátja. Az adatszolgáltatási kötelezettség elmulasztásából eredő mindennemű következmény kizárólag **Fejlesztőt** terheli.
   4. **Fejlesztő** vállalja, hogy a tervezési munkát figyelemmel kíséri, a konzultációkon részt vesz, a terv elkészítése során Megrendelővel és Tervezővel teljes körűen és konstruktívan együttműködik, az elkészült munkarészekkel kapcsolatban és a döntést igénylő kérdésekben szükség esetén állást foglal, **Tervező** részére utasítást ad, az elkészült dokumentumokat 8 napon belül véleményezi.
   5. **Fejlesztő** a 2. sz. melléklet szerinti egyeztetési eljárás során általa véleményezett és a véleményeit magában foglaló tervezési megoldást utólag nem kifogásolja.
   6. **Fejlesztő** kizárólag a hatályos jogszabályoknak megfelelő tervezési utasításokat adhat, Tervező csak az ezekkel összhangban levő észrevételeket veheti figyelembe. Amennyiben Fejlesztő szakszerűtlen, vagy célszerűtlen tervezési utasítást ad, azt **Tervező** írásban köteles jelezni Fejlesztő felé. Felek ezt követően kölcsönösen törekednek arra, hogy a tervezési dokumentációk tartalma jogszerű és szakszerű legyen. Amennyiben Fejlesztő az általa adott utasítást Tervező tájékoztatása ellenére fenntartja, úgy az abból származó mindennemű kárért Fejlesztő teljes körű felelősséggel tartozik. Tervező ebben az esetben jogosult a szerződéstől elállni.
   7. **Fejlesztő** köteles a tervezés elvégzéséhez szükséges adatokat szolgáltatni:

* Tervezési program, vonatkozó tervek, tanulmánytervek,
* Államigazgatási szervekkel folytatott korábbi egyeztetések jegyzőkönyvei, megállapodások stb.

1. **MEGRENDELŐ KÖTELEZETTSÉGEI**
   1. **Megrendelő** kötelezettsége a tervezési munka időtartamára önkormányzati főépítész alkalmazása, s a főépítészi feladatok ellátása.
   2. **Megrendelő** köteles a tervezés elvégzéséhez szükséges adatokat szolgáltatni:

* E-Tér adatszolgáltatás,
* Partnerségi egyeztetés szabályairól szóló képviselőtestületi döntés,
* Hatályos településrendezési eszközök,
* Egyéb vonatkozó fejlesztési dokumentumok,
* Főépítészi feljegyzés a megalapozó vizsgálat és alátámasztó munkarész tartalmáról,
* Államigazgatási szervek előzetes véleménye a környezeti értékeléssel összefüggésben.
  1. **Megrendelő** köteles **Tervező** számára a tervdokumentációk elkészítéséhez, illetve az általa vállalt egyéb szolgáltatások teljesítéséhez szükséges minden további adatot, tényt, információt, felvilágosítást, utasítást megadni.
  2. **Megrendelő** vállalja, hogy a tervezéshez szükséges adatigény felmerülésétől számított 8 napon belül az adatokat **Tervező** rendelkezésére bocsátja. Az adatszolgáltatási kötelezettség elmulasztásából eredő mindennemű következmény kizárólag **Megrendelőt** terheli.
  3. **Megrendelő** vállalja, hogy a Tervezési munkát figyelemmel kíséri, a konzultációkon részt vesz a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet alapján szükséges egyeztetési folyamatot megszervezi, a terv elkészítése során Fejlesztővel és Tervezővel teljes körűen és konstruktívan együttműködik, az elkészült munkarészekkel kapcsolatban és a döntést igénylő kérdésekben szükség esetén állást foglal, Képviselőtestületi döntés szüksége esetén 14 napon belül dönt, **Tervező** részére utasítást ad.
  4. Megrendelő törekszik arra, hogy a jóváhagyásával készült tervezési megoldást utólag ne kifogásolja. Amennyiben az ilyen jóváhagyott tervezési megoldással szemben mégis kifogás vagy módosítási igény merül fel, a módosítás miatt szükséges további ráfordítást Megrendelő 3.3. pont alapján megtéríteni köteles.
  5. **Megrendelő** kizárólag a hatályos jogszabályoknak megfelelő tervezési utasításokat adhat, a Tervező csak az ezekkel összhangban levő észrevételeket veheti figyelembe. Amennyiben Megrendelő szakszerűtlen, vagy célszerűtlen tervezési utasítást ad, azt **Tervező** írásban köteles jelezni Megrendelő felé. Felek ezt követően kölcsönösen törekednek arra, hogy a tervezési dokumentációk tartalma jogszerű és szakszerű legyen. Amennyiben Megrendelő az általa adott utasítást Tervező tájékoztatása ellenére fenntartja, úgy az abból származó mindennemű kárért Megrendelő teljes körű felelősséggel tartozik. Tervező ebben az esetben jogosult a szerződéstől elállni.
  6. **Megrendelő** az átadott tervdokumentációt az átadástól számított 8 napon belül szakmailag ellenőrzi, és esetleges észrevételeit – ideértve a Fejlesztő által tett észrevételeket is - a **Tervezővel** írásban, vagy egyeztetés keretében közli. **Tervező** az elfogadott észrevételek alapján a tervdokumentációt kiegészíti, módosítja, a műszakilag szükséges időn belül a **Megrendelő** részére leszállítja. Amennyiben 8 napon belül **Megrendelő** észrevételt nem tesz, a tervdokumentációt elfogadottnak kell tekinteni.

1. **A TELJESÍTÉS HATÁRIDEJE ÉS A DÍJAZÁS ÜTEMEZÉSE**
   1. **Felek** megállapodnak abban, hogy **Tervező** jelen szerződés szerinti teljesítési kötelezettsége **Megrendelő** 6.2. pont szerinti és **Fejlesztő** 5.7. pont szerinti adatszolgáltatási kötelezettségének teljesítését követő napon kezdődik (amennyiben ezek nem egyidőben történnek meg, úgy a későbbi megtörténtét követő napon).
   2. A teljesítés ütemezését, az egyes munkarészeinek szállítandó példányszámát a 2. sz melléklet tartalmazza.
   3. A mellékletben rögzítetteken felül szükséges többletpéldányról Felek külön megállapodásban állapodnak meg.
2. **A DÍJ ESEDÉKESSÉGE, FIZETÉS MÓDJA**
   1. A munkadíj kifizetése az 1. sz. mellékletben foglalt ütemezés szerint történik. Megrendelő a terv átvételét követő 8 napon belül a terveket átvizsgálja, és teljesítési igazolás aláírásával igazolja a szerződésszerű teljesítést. Az aláírt teljesítési igazolás birtokában, vagy annak indokolatlan hiányában a szerződés 6.8. pontja alapján a 8. napot követő munkanapon a Tervező részszámlákat, illetve végszámlát állít ki, amelyet a teljesítési igazolás csatolásával elektronikusan vagy postai úton megküld Fejlesztőnek (számlaküldési e-mailcím: [szamlazas@mavir.hu](mailto:szamlazas@mavir.hu) vagy postacím: 1031 Budapest, Anikó utca 4.) aki a számla összegét a számla átvételétől számított 30 naptári napon belül köteles Tervező OTP Bank Nyrt.-nél vezetett 11703006-29906053 számú számlájára átutalni.
   2. Tervező amennyiben a jelen szerződésben rögzített bankszámlaszám helyett más bankszámlaszámra kéri az átutalást teljesíteni, köteles erről a számla megküldésével egyidejűleg írásban cégszerűen aláírva nyilatkozni. Tervező tudomásul veszi, hogy amennyiben az általa benyújtott számlán megjelölt bankszámlaszám és a szerződésben rögzített bankszámlaszám nem egyezik meg, Fejlesztő kizárólag az előzőekben részletezett cégszerű nyilatkozat rendelkezésre állása esetén teljesíti a kifizetést. Tervező cégszerű nyilatkozatának hiánya, az ezzel okozott késedelem Fejlesztő egyidejű késedelmét kizárja, ebből kifolyólag Fejlesztőt semmilyen fizetési vagy kártérítési kötelezettség nem terheli. Fejlesztő kizárólag a Tervező cégjegyzékben feltüntetett bankszámlájára, a számlavezető által igazoltan a Tervezőt illető számlára vagy az adóhatósághoz bejelentett pénzforgalmi számlájára köteles teljesíteni.
   3. A tervdokumentációt **Megrendelő és Fejlesztő** mindaddig nem használhatja, amíg Fejlesztő a számlában megjelölt tervezési díj összegét ki nem egyenlítette.
   4. Abban az esetben, ha **Megrendelő** a szerződéstől eláll, vagy a tervezői munkát **Tervezőnek** fel nem róható okokból szüneteltetni kell, **Tervező** jogosult az addig elvégzett Tervezési munka készültségi foknak megfelelően arányos ellenértékére.
   5. Amennyiben Fejlesztő a 8.1. pont szerint fizetési kötelezettségét késedelmesen teljesíti, úgy Tervező következő munkarészre vonatkozó teljesítési határideje a késedelem időtartamával egyező időtartammal hosszabbodik. Késedelmes fizetés esetén a késedelem időtartamára a késedelmesen teljesítő fél a késedelemmel érintett naptári félév első napján érvényes jegybanki alapkamat 8 százalékponttal növelt összegének megfelelő mértékű kamatot tartozik fizetni.
   6. Felek megállapodnak, hogy amennyiben jelen szerződés teljesítése Megrendelő érdekkörében fennálló okból vagy egyéb, nem a Tervező érdekkörébe eső okból hat hónapot meghaladóan tervezői tevékenység végzése nélkül szünetel, Tervező jogosult jelen szerződés feltételeinek (különösen tervezési díj, teljesítés határideje) Megrendelővel és Fejlesztővel történő ésszerű újratárgyalására a megváltozott körülmények figyelembevételével. Amennyiben a szerződés feltételeinek újratárgyalása Felek között nem vezet eredményre, úgy Tervező jogosult jelen szerződést egyoldalú nyilatkozattal a Ptk 6:140.§ felmondani.
3. **SZERZŐDÉSSZEGÉS, KÉSEDELEM**
   1. **Tervező** késedelmes teljesítése esetén **Fejlesztőt** késedelmi kötbér illeti, mely az adott tervfázis tervezési díjának **0,25%-a naponta**, legfeljebb azonban az adott tervfázis **tervezési díjának 10%-a**. **Tervező** hozzájárul, hogy **Fejlesztő** a késedelmi kötbér összegét a végszámlából levonja.
   2. **Fejlesztő** fizetési kötelezettségének késedelmes teljesítése esetén **Tervezőt jogszabály szerinti** késedelmi kamat illeti meg.
   3. Amennyiben **Tervező** teljesítésére vonatkozó határidő túllépésének oka nem róható fel **Tervezőnek**, vagy ha az **Megrendelő** vagy **Fejlesztő** érdekkörébe tartozó egyéb ok, illetve **Megrendelő** vagy **Fejlesztő** mulasztásának következménye, abban az esetben a teljesítésre jelen szerződésben megállapított határidők **Tervezőt** nem kötik, és a teljesítési határideje a késedelem idejével meghosszabbodik.
4. **SZERZŐI JOG**
   1. **Tervező** által készített alátámasztó munkarészek kizárólagosan egy meghatározott célt szolgáló eszközök. **Tervező** által készített alátámasztó munkarészek szellemi alkotásnak minősülnek, amelynek szerzője és a tervek tulajdonosa **Tervező**, és amelyet Megrendelő, Fejlesztő vagy egyéb személy a szerződésben és az adatszolgáltatásban megjelölt célra és a Fejlesztő beruházásának megvalósítása érdekében használhat fel. Fejlesztő az általa átvett és jelen szerződés szerint kifizetett munkarészekre és tervdokumentációkra térben és időben valamint a felhasználók számában korlátozásoktól mentes felhasználási jogot szerez, mely alapján jogosult a műveket harmadik fél részére is átadni, módosítani és módosíttatni, átdolgozni és átdolgoztatni, kiegészíteni, többszörözni, a műveket másolni, felvételen rögzíteni.
   2. **Megrendelő** és **Fejlesztő** jogosult a tervek (többszörözésére is alkalmas) másolatait megtartani, és azokat a tervek egyeztetéseihez és jóváhagyásához, illetve azzal összefüggésben tájékoztatóként felhasználni.
5. **EGYEBEK** 
   1. Felek kötelesek a jóhiszeműség és tisztesség követelményének megfelelően, kölcsönösen együttműködve eljárni.
   2. Megrendelő és Fejlesztő a jelen szerződés aláírásával tudomásul veszik, hogy Tervező tevékenységének fontos eleme az ügyfeleivel történő kapcsolattartás. E körben az adatkezelés jogalapjának minősül az Európai Unió 2016/679 számú adatvédelmi rendelete 6. cikke alapján a hozzájáruláson túl a szerződés teljesítése is. Erre tekintettel Megrendelő és Fejlesztő a jelen szerződés aláírásával hozzá is járul, hogy őt, törvényes képviselőjét vagy az általa megadott egyéb kontakt személyt Tervező jelen szerződés teljesítéséhez szükséges kommunikáción túl tájékoztassa aktuális ajánlatairól, híreiről jelen szerződésben megadott email-címeken vagy egyéb elérhetőségeken.
   3. Felek megállapodnak abban, hogy aszerződéskötéskor előre nem látható (a 2. sz. mellékletben nem rögzített), de a tervezés során szükségessé váló tervezési munka esetén a szerződést írásban módosítják.
   4. **Megrendelő** a tervegyeztetéseken és a szükséges helyszíni bejárásokon való részvétellel, továbbá az esetleges **Megrendelői** utasítások, kiegészítések és állásfoglalások megtételével **Horváth Bálint** **polgármestert** bízza meg (telefon: (20/9418256) **Fejlesztő** részéről a kapcsolattartó **Somogyi Gábor** (telefon: 20/432-1512), illetve **Tervező** részéről a kapcsolatot **Ferik Tünde ügyvezető, vezető településrendező tervező** (telefon:20/913-8575)biztosítja.
   5. Tervező szavatolja, hogy a Szerződés keretében teljesített tervezési Munka minden tekintetben megfelel a jogszabályi és hatósági előírásoknak, valamint a jelen Szerződésben foglalt követelményeknek, továbbá szavatolja a Munka szakmai és minőségi megfelelőségét – így különösen, hogy a Tervdokumentációban foglaltak a rendeltetésszerű használatra alkalmasak, és gazdaságosan megvalósíthatóak. A Tervdokumentációnak műszakilag kivitelezhető, gazdaságos és célszerű megoldásokat kell tartalmaznia, és alkalmasnak kell lennie a Fejlesztő felismerhető, a felhasználás céljából következő igényeinek kielégítésére.
   6. Tervező kijelenti és szavatolja, hogy harmadik személynek nincs olyan joga a Tervdokumentáción, amely korlátozná, vagy akadályozná a Fejlesztő törvényes és szerződés szerinti jogainak gyakorlását. Amennyiben bármely harmadik személy a tervnek vagy részeinek felhasználása miatt a Fejlesztővel szemben, szellemi termékekkel kapcsolatos jogra hivatkozva vagyoni vagy egyéb igényt jelentene be, úgy a Tervező a Fejlesztő helyett köteles maradéktalanul, azonnal helytállni, illetőleg a Fejlesztőt kártalanítani.
   7. A szerződésben nem szabályozott kérdésekben, így különösen a szerződésszegés jogkövetkezményei, a szerződés módosítása és megszűnése tekintetében a magyar jog rendelkezései, különösen a Polgári Törvénykönyv rendelkezései az irányadók.
   8. A felek jelen megállapodásból eredő jogvitáikat elsősorban tárgyalásos úton kötelesek rendezni, ennek eredménytelensége esetén alávetik magukat a Székesfehérvári Járásbíróság illetékességének.
   9. Jelen szerződés elválaszthatatlan mellékletét képezik: az 1. és 2. sz. mellékletek.

Martonvásár, 2025. ……….. Budapest, 2025. ……….. Budapest, 2025. ………..

|  |  |  |
| --- | --- | --- |
| ……………………………………………… | …………………………………………… | ……………………………………………… |
| **Megrendelő**  **Martonvásár Város Önkormányzata** | **Fejlesztő**  **MAVIR Zrt.** | **Tervező**  **Völgyzugoly Műhely Kft** |

1. **sz. melléklet - pénzügyi ütemezés**

|  |  |  |
| --- | --- | --- |
| **Munkarész** | **Tervezési díj** | **Tervezési idő** |
| **I. Munkaközi tervdokumentáció** | 4 000 000 + ÁFA | 10 hét |
| Településszerkezeti terv módosítása |
| Helyi építési szabályzat módosítása  Megalapozó vizsgálat – Alátámasztó munkarészek |
| **II. Egyeztetési eljárás** |  |  |
| Partnerségi egyeztetés |  | 2 hét |
| Záró szakasz egyeztetési anyagának elkészítése | 1 100 000 + ÁFA | 2 hét |
| Egyeztető tárgyalás |  | 2 hét |
| Egyeztetés eredményeinek átvezetése |  | 2 hét |
| **III. Jóváhagyás** |  | 2 hét |
| Jóváhagyás előkészítése  Jóváhagyott tervdokumentáció | 600 000 + ÁFA | 2 hét |

1. **sz. melléklet - TArtalmi részletezés és határidők**

**I. Munkaközi tervdokumentáció**

**1. TELEPÜLÉSSZERKEZETI TERV MÓDOSÍTÁSA**

1.1. Településszerkezeti terv módosítása a változással érintett területre

M=1:10.000 méretarányban vagy a megértéshez szükséges mélységben

1.2. Településszerkezeti leírás módosítása

**2. HELYI ÉPÍTÉSI SZABÁLYZAT (HÉSZ) MÓDOSÍTÁSA**

2.1. Szabályozási tervlap módosítása a változással érintett területre

M= 1:4 000, vagy a szabályozás megértéséhez szükséges mélységben

2.2. Helyi Építési Szabályzat (HÉSZ) módosítása

A magyar építészetről szóló 2023. évi C. törvény, az országos településrendezési és építési követelményekről szóló 253/1997. (XII.20.) kormányrendelet, valamint a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet előírásai alapján

**3. MEGALAPOZÓ VIZSGÁLAT - ALÁTÁMASZTÓ MUNKARÉSZEK**

3.1. Településrendezési javaslat

3.2. Területrendezési követelményekkel való összhang igazolása

3.3. Tájrendezési és zöldinfrastruktúra-fejlesztési javaslat

3.4. Közművesítés, elektronikus hírközlési javaslat

3.5. Védelmi és korlátozó elemek

A felsorolt tartalmi elemek a település adottságaitól függően, s az érthetőség végett több fejezetre és alfejezetre kerülnek felosztásra.

***Határidő****: az adatszolgáltatástól számított* ***10 hét***

***Dokumentálás****:* ***1 elektronikus példány*** *megküldése*

*az önkormányzat és a fejlesztő részére véleményezés céljából*

**II. Egyeztetési eljárás**

**1. Partnerségi egyeztetés**

***Határidő****: az önkormányzat és fejlesztő véleményezését követő* ***2 hét***

***Dokumentálás****:* ***1 elektronikus példány*** *megküldése*

*az önkormányzat és a fejlesztő részére*

**2. Záró szakasz egyeztetési anyagának elkészítése**

***Határidő****: az önkormányzati döntést követő* ***2 hét***

***Dokumentálás****: 1 elektronikus példány megküldése*

*az önkormányzat és a fejlesztő részére*

**3. Egyeztető tárgyalás**

Egyeztető tárgyaláson való részvétel

**4. Egyeztetés eredményeinek átvezetése**

Véglegesített tervdokumentáció összeállítása az egyeztető tárgyalás jegyzőkönyve, valamint az Állami Főépítész záró szakmai véleménye alapján

***Határidő****: a véleményezési szakasz lezárását követő* ***2 hét***

***Dokumentálás:*** *1 elektronikus példány megküldése*

*az önkormányzat és a fejlesztő részére*

**III. Jóváhagyás**

**1. Jóváhagyás előkészítése**

Képviselő-testületi elfogadásra előkészített dokumentáció

***Határidő****: a záró vélemény átadását követő* ***2 hét***

***Dokumentálás:*** *1 elektronikus példány*

**2. jóváhagyott tervdokumentáció**

Jóváhagyást követő véglegesítés

***Határidő****: a képviselő-testület jóváhagyását követő* ***2 hét***

***Dokumentálás:*** *2 nyomtatott példány megküldése az önkormányzat részére + 1 elektronikus példány*